ਸੁਨੈਨਾ ਹਜ਼ਾਰੀਲਾਲ(ਕਥਕ ਡਾਂਸਰ)

ਸੁਨੈਨਾ ਹਜ਼ਾਰੀਲਾਲ ਅਗਰਵਾਲ ਇੱਕ ਭਾਰਤੀ ਕਲਾਸੀਕਲ ਡਾਂਸਰ ਹੈ, ਜਿਸ ਨੂੰ ਕਥਕ ਦੇ ਕਲਾਸੀਕਲ ਡਾਂਸ ਰੂਪ ਵਿੱਚ ਆਪਣੀ ਮੁਹਾਰਤ ਹਾਸਿਲ ਲਈ ਜਾਣਿਆਂ ਜਾਂਦਾ ਹੈ ਅਤੇ ਕਥਿਤ ਤੌਰ ਉੱਤੇ ਕਥਕ ਦੇ ਜਾਨਕੀਪ੍ਰਸਾਦ ਘਰਾਣੇ ਦੀ ਇਕਲੌਤੀ ਬਚੀ ਹੋਈ ਪ੍ਰੈਕਟੀਸ਼ਨਰ ਹੈ, ਜਿਸ ਨੂੰ ਬਨਾਰਸ ਘਰਾਨਾ ਵੀ ਕਿਹਾ ਜਾਂਦਾ ਹੈ। ਭਾਰਤ ਸਰਕਾਰ ਨੇ ਉਸ ਨੂੰ 2011 ਵਿੱਚ ਪਦਮ ਸ਼੍ਰੀ ਦੇ ਕੇ ਚੌਥੇ ਸਭ ਤੋਂ ਵੱਡੇ ਨਾਗਰਿਕ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ।

 ਜੀਵਨੀ 
ਸੁਨੈਨਾ ਹਜ਼ਾਰੀਲਾਲ, ਨੀ ਸੁਨੈਨਾ ਅਗਰਵਾਲ, ਮੁੰਬਈ ਵਿੱਚ ਇੱਕ ਰੇਲਵੇ ਅਧਿਕਾਰੀ ਦੇ ਘਰ ਪੈਦਾ ਹੋਈ ਸੀ ਅਤੇ ਛੋਟੀ ਉਮਰ ਤੋਂ ਹੀ ਕਲਾਸੀਕਲ ਡਾਂਸ ਸਿੱਖਣਾ ਸ਼ੁਰੂ ਕਰ ਦਿੱਤਾ ਸੀ। ਜਦੋਂ ਉਸ ਦੇ ਪਿਤਾ ਦਾ ਕਿਤੇ ਹੋਰ ਤਬਾਦਲਾ ਹੋਇਆ ਸੀ ਤਾਂ ਉਸ ਨੇ ਕਥਕ ਸਿੱਖਣ ਲਈ ਮੁੰਬਈ ਤੋਂ ਬਾਹਰ ਜਾਣ ਤੋਂ ਇਨਕਾਰ ਕਰ ਦਿੱਤਾ ਸੀ। ਫਿਰ ਉਸ ਨੇ ਮੁੰਬਈ ਵਿੱਚ ਹੀ ਅਪਣੇ ਗੁਰੂ ਹਜ਼ਾਰੀਲਾਲ ਦੀ ਦੇਖ-ਰੇਖ ਹੇਠ ਅਭਿਆਸ ਕੀਤਾ ਜਿਹੜੇ ਕਿ ਬਨਾਰਸ ਜਾਨਕੀਪ੍ਰਸਾਦ ਘਰਾਣੇ ਦੇ ਇੱਕ ਜਾਣੇ-ਪਛਾਣੇ ਨੁਮਾਇੰਦੇ ਸਨ। ਸੁਨੈਨਾ ਨੇ ਅਪਣੇ ਨਾਂ ਪਿਛੇ ਅਪਣੇ ਗੁਰੂ ਹਜ਼ਾਰੀਲਾਲ ਦਾ ਨਾਂ ਜੋੜਿਆ ਹੋਇਆ ਹੈ।

ਸੁਨੈਨਾ ਨਟਾਵਰੀ ਡਾਂਸ ਅਕੈਡਮੀ ਦੀ ਡਾਇਰੈਕਟਰ ਹੈ ਅਤੇ ਭਾਰਤੀ ਵਿਦਿਆ ਭਵਨ, ਮੁੰਬਈ ਦੇ ਸੰਗੀਤ ਅਤੇ ਨਰਤਨ ਸਿੱਖਿਆ ਪੀਠ ਦੇ ਕਥਕ ਵਿਭਾਗ ਦੀ ਮੁਖੀ ਵੀ ਹੈ। ਉਹ ਕਈ ਹੋਰ ਸੰਸਥਾਵਾਂ ਵਿੱਚ ਇੱਕ ਵਿਜ਼ਿਟਿੰਗ ਫੈਕਲਟੀ ਵੀ ਹੈ। ਉਸ ਨੇ ਅਮਰੀਕਾ ਵਿੱਚ ਨਿਊਯਾਰਕ, ਸੈਨ ਫਰਾਂਸਿਸਕੋ ਅਤੇ ਰੈਲੇ ਵਿੱਚ ਡਾਂਸ ਵਰਕਸ਼ਾਪਾਂ ਦਾ ਵੀ ਆਯੋਜਨ ਕੀਤਾ ਹੈ ਅਤੇ ਇਟਲੀ, ਜਰਮਨੀ ਅਤੇ ਬੈਲਜੀਅਮ ਵਰਗੇ ਕਈ ਦੇਸ਼ਾਂ ਦਾ ਦੌਰਾ ਕੀਤਾ ਹੈ। ਉਹ 1990 ਵਿੱਚ ਕੈਲੀਫੋਰਨੀਆ ਯੂਨੀਵਰਸਿਟੀ, ਲਾਸ ਏਂਜਲਸ (ਯੂ. ਸੀ. ਐਲ. ਏ.) ਵਿਖੇ ਇੱਕ ਵਿਜ਼ਿਟਿੰਗ ਫੈਕਲਟੀ ਵੀ ਰਹੀ ਹੈ।

ਸੁਨੈਨਾ ਹਜ਼ਾਰੀਲਾਲ ਨੇ ਜਾਨਕੀਪ੍ਰਸਾਦ ਘਰਾਣੇ ਦੀ ਵੰਸ਼ਾਵਲੀ ਉੱਤੇ ਖੋਜ ਕੀਤੀ ਹੈ ਅਤੇ ਇਸ ਵਿਸ਼ੇ ਉੱਤੇ ਬਹੁਤ ਸਾਰੇ ਲੇਖ ਪ੍ਰਕਾਸ਼ਿਤ ਕੀਤੇ ਹਨ। ਬਾਲਾ ਸੁਬਰਾਮਣੀਆ ਸਭਾ ਤੋਂ ਸੰਗੀਤ ਨਾਟਕ ਅਕਾਦਮੀ ਅਵਾਰਡ (2003) ਅਭਿਨੈ ਕਲਾ ਸਰਸਵਤੀ ਅਤੇ ਮਹਾਰਾਸ਼ਟਰ ਗੌਰਵ ਅਵਾਰਡ ਵਰਗੇ ਪੁਰਸਕਾਰਾਂ ਦੀ ਪ੍ਰਾਪਤਕਰਤਾ, ਸੁਨੈਨਾ ਨੂੰ ਭਾਰਤ ਸਰਕਾਰ ਦੁਆਰਾ 2011 ਵਿੱਚ ਗਣਤੰਤਰ ਦਿਵਸ ਸਨਮਾਨ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।

 ਇਹ ਵੀ ਦੇਖੋ 

 ਕੱਥਕ
 ਕਥਕ ਵਿਦਵਾਨਾਂ ਦੀ ਸੂਚੀ

 ਹਵਾਲੇ 

 ਬਾਹਰੀ ਲਿੰਕ 

ਸ਼੍ਰੇਣੀ:ਜ਼ਿੰਦਾ ਲੋਕ